Massa Fresca

Το Massa Fresca είναι Πορτογαλική εφηβική σειρά παραγωγής TVI. Η σειρά έκανε πρεμιέρα στην Πορτογαλία στις 22 Απριλίου του 2016 και στην Ελλάδα στις 22 Αυγούστου του 2016 από την ΕΡΤ2. Πρωταγωνιστές της σειράς είναι η Μαφάλντα Μαραφούστα μαζί με τους Ντουάρτε Γκόμες, Μπεατρίς Μπαρόσα, Πέντρο Καρβάλιο, Σοφία Άλβες, Σάρα Μπαράντες, Ντίνα Φέλιξ Ντα Κώστα, Άρτουρ Ντίνις, Μπεατρίς Λεονάρντο, Καταρίνα Αβέλαρ και Τζοάνο Μπόνεβιλ.

 Η Μαρία Μιγκέλ είναι μια εικοσάχρονη κοπέλα, που έχει χάσει τη μητέρα της από καρκίνο. Όνειρό της ήταν να σπουδάσει τραγούδι στο Λονδίνο, αλλά οι ελπίδες της να το κάνει πραγματικότητα χάθηκαν, όταν όλες οι οικονομίες της ξοδεύτηκαν σε θεραπείες για την αρρώστια της μητέρας της. Όταν αρχίζει η ιστορία, βλέπουμε τη Μαρία να δουλεύει σε πιτσαρία και να ζει με μια εβδομηντάχρονη γυναίκα, την οποία αποκαλεί γιαγιά, αν και δεν είναι η πραγματική γιαγιά της. Μία μέρα, οδηγώντας το μηχανάκι της για να παραδώσει μια πίτσα, βλέπει δύο παιδιά που κινδυνεύουν να τα πατήσει ένα αυτοκίνητο, τα σώζει, αλλά η ίδια τραυματίζεται. Οι γονείς των παιδιών, που αισθάνονται τεράστια ευγνωμοσύνη για τη Μαρία, την παίρνουν στο σπίτι τους για να την περιθάλψουν. Εκεί, η Μαρία γνωρίζεται με την οικογένεια των παιδιών κι ενώ όλα πηγαίνουν καλά, οι γονείς αποφασίζουν να φύγουν ταξίδι. Η μοίρα παίζει άσχημο παιχνίδι και το ζευγάρι σκοτώνεται σε αυτοκινητικό δυστύχημα. Τώρα, η Μαρία αναλαμβάνει τη φροντίδα των παιδιών με τη βοήθεια του θείου τους, ο οποίος φαίνεται να είναι ερωτευμένος μαζί της. Η θεία τους, όμως, που έχει κι αυτή ευθύνη για την επιμέλεια των παιδιών, ενδιαφέρεται μόνο για τα χρήματα της οικογένειας και την κληρονομιά. Η σειρά είναι παραγωγή της Plural Entertainment για λογαριασμό του τηλεοπτικού σταθμού TVI. Η σειρά αποτελείται από έναν κύκλο με 103 επεισόδια. Μαφάλντα Μαραφούστα ως Μαρία Μιγκέλ Ντουάρτε Γκόμες ως Φρανσίσκο Ελίας Πέντρο Καρβάλιο ως Άρτουρ Φαρία Ντίνα Φέλιξ Ντα Κώστα ως Μπράνκα Κάστρο Σεμιάο Μπεατρίς Μπαρόσα ως Καταρίνα Κάστρο Ελίας Άρτουρ Ντίνις ως Σαλβαδόρ Κάστρο Ελίας Μπεατρίς Λεονάρντο ως Λεονόρ Κάστρο Ελίας Γκονσάλο Ολιβέιρα ως Σιμάο Κάστρο Ελίας Μαρία Εντουάρντα Λαραντζίρα ως Τερέζα Κάστρο Ελίας Καταρίνα Αβέλαρ ως Μαρία Μικελίνα Ντε Σανταρέμ Ούτζι Ντε Καρβάλιο ως Λουτσιάνο Κάστρο Μέρσες Μπόρχες ως Κωνστάνσα Κάστρο Σεμιάο Πέντρο Μπαγκάντο ως Αρμάντο Σαράιβα Τζοάνο Μπόνεβιλ ως Σέρτζιο Σίλβα Άννα Μπρίτο ε Κούνια ως Τινίνια Σίλβια Σοφία Άλβες ως Ίνες Κάστρο Ελίας Πέντρο Λίμα ως Βισέντε Έλιας Ρίτα Ριμπέρο ως Μαρία Χοσέ Σάρα Μπαράντες ως Μαργαρίτα Αφόνσο Κάρλος Ολιβέιρα ως Διαμαντίνο Βιλέλα Ίνες Γκολσάβες ως Σέλια Βέγκα Σουζάνα Σα ως Αντονία Φέλιξ Ρούμπεν Βάλε ως Τζοάνο Γκουβίνια Λορέντζο Ενίκις ως Τιάγκο Μπέλο Σοφία Γκρίλο ως Μαριάνα Μπέλο Μιγκέλ Ρούιβο ως Γκουστάβο Μπέλο Σιμόες Λαβίνια Μορέιρα ως Αλίς Γκράσα Σαράιβα Μαρία Εμίλια Κορέια ως Αρτέλ Γκράσα Γουλέρμι Ρόσα ως Φερνάντο Γκράσα Σαράιβα Μπρούνο Πάσχοε ως Κάρλος Γκράσα Σαράιβα Γουλέρμι Φιλίπι ως Μανουέλ Περέιρα Σίλβι Ντίας ως Κάρλα Ζουκέριο Νούνο Πάρνταλ ως Ούγκο Σάντος Ιζαμπέλ Φιγκέιρα ως Μπάρμπαρα Μορέιρα Ντανιέλα Μέλχιορ ως Κάρμιν Σαντιάγο Φρανσίσκο Φερναντές ως Πέντρο Ταβάρες Πέντρο Μάρτινς ως Σεβαστιάνο Φέλιξ Επίσημη Ιστοσελίδα Η σελίδα της σειράς στο ert.gr Η σειρά στο Internet Movie Database